
MINISTRIA E BUJQËSISË DHE ZHVILLIMIT RURAL
DREJTORIA E PËRGJITHSHME EKONOMIKE DHE E SHËRBIMEVE MBËSHTETËSE 


NJOFTIM PËR
ANULIMIN E PROCEDURËS PËR DHËNIEN ME QIRA TË TOKËS BUJQËSORE NË PRONËSI TË SHTETIT NË QARKUN BERAT

Autoriteti Qiradhënës, Ministria e Bujqësisë dhe Zhvillimit Rural vendosi anulimin e procedurës për dhënien me qira të tokës bujqësore në pronësi të shtetit, me sipërfaqe totale prej 6.25 ha, e përbërë nga pasuritë Nr. 848 dhe Nr. 851/1, Zona Kadastrale Nr. 2570, me vendndodhje në fshatin Malinat, Njësia Administrative Velabisht, Bashkia Berat, qarku Berat.   
 
Ky anulim u vendos në zbatim të Ligjit Nr. 8318, datë 1.4.1998 “Për dhënien me qira të tokës bujqësore e pyjore, të livadheve dhe kullotave që janë pasuri shtetërore”, i ndryshuar, dhe Vendimit nr. 373, datë 20.6.2018, të Këshillit të Ministrave “Për përcaktimin e kritereve, të rregullave, procedurave dhe kontratës tip për dhënien me qira të tokave bujqësore në pronësi të shtetit”, i ndryshuar, pasi në dokumentet kombëtare dhe vendore të planifikimit, rezulton se preken nga njësia strukturore (Natyrë).

